แพลน บี มีเดีย

บริษัท แพลน บี มีเดีย จำกัด (มหาชน) (Plan B Media Company Limited) เป็นบริษัทประกอบธุรกิจให้บริการ และผลิตสื่อโฆษณาภายนอกที่อยู่อาศัย ได้แก่ สื่อโฆษณาบนระบบขนส่งมวลชน สื่อโฆษณาภาพนิ่งกลางแจ้ง สื่อโฆษณาดิจิตอลกลางแจ้ง สื่อโฆษณาภายในห้างสรรพสินค้า สื่อโฆษณาภายในซุปเปอร์มาร์เก็ต สื่อโฆษณาภายในสนามบิน สื่อโฆษณาออนไลน์ และสปอร์ตมาร์เก็ตติ้ง

**ธุรกิจ**
สื่อโฆษณาดิจิตอลของแพลน บี มีเดีย บนตึกย่านถนนพระราม 4
สื่อโฆษณาบนระบบขนส่งมวลชน ได้แก่  สื่อโฆษณาภายนอกในลักษณะป้ายโฆษณาบิลบอร์ดรอบตัวรถ และ ภายในรถโดยสารประจำทางปรับอากาศ ด้วยจอแอลซีดีและสื่อโฆษณาภาพนิ่ง รวมถึงสื่อโฆษณาในระบบรถไฟฟ้ามหานคร (MRT) ได้ร่วมกับบริษัทแบงกอก เมโทร เน็ทเวิร์คส์ จำกัด (BMN) พัฒนาสื่อโฆษณาบนรถไฟฟ้ามหานคร (MRT) ประกอบด้วย จอแสดงข้อมูลแก่ผู้โดยสารทั้งภายในและภายนอกขบวนรถ ป้ายโฆษณาบนประตูชานชาลา สื่อโฆษณาจอดิจิตอลภายในสถานี และป้ายโฆษณาบริเวณราวจับภายในขบวนรถ 
สื่อโฆษณาภาพนิ่ง ตั้งอยู่ตามท้องถนน บริเวณที่มีประชากรหนาแน่น ทั้งบนทางเท้า ทางด่วน ภายนอกอาคารสำคัญ และแหล่งชุมชน โดยมีป้ายบิลบอร์ดขนาดใหญ่ 128 แห่งทั่วประเทศ และสื่อป้ายโฆษณาตามท้องถนนนอกจากกรุงเทพมหานคร ยังมีทพัทยา จังหวัดอุบลราชธานี และเชียงใหม่
สื่อโฆษณาดิจิตอลนอกที่อยู่อาศัย ทั้งในกรุงเทพ และต่างจังหวัด โดยในปี 2561 ได้ติดตั้งจอภาพดิจิตอลขนาดใหญ่ขนาดประมาณ 4,000 ตร.ม. ที่เซ็นทรัลเวิลด์ และยังมีจอดิจิตอลอื่น ๆ รวมกว่า 400 จอภาพใน 44 จังหวัด
สื่อโฆษณาตามห้างสรรพสินค้า ติดตั้งในห้างสรรพสินค้าในกรุงเทพมหานคร ได้แก่ เมกาบางนา สยามเซ็นเตอร์ สยามพารากอน เอ็มโพเรี่ยม และศูนย์การค้าในเครือเซ็นทรัลกรุ๊ป ในรูปแบบสื่อครบวงจรทั้งภายนอกและภายในอาคาร ทั้งภาพโฆษณาภาพนิ่งและสื่อดิจิตอลที่สามารถสร้างปฏิสัมพันธ์
สื่อโฆษณาออนไลน์ บริษัทพัฒนาสื่อโฆษณาออนไลน์ โดยเริ่มจากการให้บริการอินเทอร์เน็ตบนรถประจำาทางโดยไม่มีค่าบริการ จำนวน 550 คัน และพัฒนาเว็บไซต์และแอปพลิเคชัน City Go บริการค้นหาสายรถประจำทางด้วยระบบจีพีเอส และพัฒนาแพ็คเกจ Geofence และร่วมกับบริษัท ฟอร์ท สมาร์ท เซอร์วิส จำกัด (มหาชน) ให้สื่อโฆษณาผ่านตู้บุญเติม
สปอร์ตมาร์เก็ตติ้ง บริษัทได้บริหารสิทธิประโยชน์ทางการค้าของสมาคมฟุตบอลแห่งประเทศไทยและบริษัท ไทยลีก จำกัด โดยได้สิทธิการจัดหารายได้สนับสนุนการจัดการแข่งขันและการจัดกิจกรรมอื่น ๆ ได้สิทธินำคอนเทนต์ไปจัดหารายได้ทางสื่อสิ่งพิมพ์ สื่อวิทยุกระจายเสียง สื่อวิทยุโทรทัศน์ สื่ออิเล็กทรอนิกส์ สื่อไร้สาย และสื่อสื่อโทรคมนาคมต่าง ๆ ทั้งในและต่างประเทศ สิทธิการจัดหารายได้จากการถ่ายทอดสดและเทปการแข่งขันฟุตบอล และสิทธิการผลิตและจำหน่ายสินค้าที่ระลึก
มิวสิกมาร์เก็ตติ้งผ่านวงบีเอ็นเคโฟร์ตีเอต ทั้งจัดจำหน่ายสินค้าและผลิตภัณฑ์ หารายได้จากโรงละครบีเอ็นเคโฟร์ตีเอต หารายได้ธุรกิจออนไลน์ เช่นการออกอากาศสดผ่านแอปพลิเคชัน และหาสปอนเซอร์จากแบรนด์ต่าง ๆ
อีสปอร์ต บริษัทได้จัดการแข่งขัน Thai E-League Pro

**กลุ่มบริษัท**
ณ วันที่ 31 ธันวาคม 2561 กลุ่มบริษัทมีโครงสร้างทางธุรกิจ ดังนี้
*บริษัท เวอริซายน์ จำกัด ถือหุ้นร้อยละ 100.0 ดำเนินธุรกิจสื่อโฆษณา เป็นผู้ถือสัญญาเช่าที่ดินบริเวณเลียบทางด่วนก่อนทางลงด่านพระราม 4
*บริษัท มาสเตอร์ สแตนดาร์ด ดิสเพลย์ จำกัด ถือหุ้นร้อยละ 100.0 ดำเนินธุรกิจให้เช่าสื่อโฆษณา เป็นผู้ถือสัญญาเช่าป้ายโฆษณาประชาสัมพันธ์เลียบทางพิเศษฉลองรัช ทางด่วนรามอินทรา-อาจณรงค์
*บริษัท แอด คูซีน จำกัด ถือหุ้นร้อยละ 100.0 ดำเนินธุรกิจสื่อโฆษณาประเภทภาพนิ่งเป็นผู้ถือสิทธิสัมปทานป้ายโฆษณาประชาสัมพันธ์จากกรุงเทพมหานคร 
*บริษัท โกลิงก์ ออนไลน์ จำกัด ถือหุ้นร้อยละ 70.0 ดำเนินธุรกิจสื่อประเภทแอปพลิเคชันบนโทรศัพท์เคลื่อนที่และให้บริการแอพ CITY GUIDE
*บริษัท เอสอาร์พีบี มีเดีย จำกัด ถือหุ้นร้อยละ 45.0 ดำเนินธุรกิจสื่อโฆษณาประเภทดิจิตอล
*บริษัท แบงคอก เมโทร เน็ทเวิร์คส์ จำกัด ถือหุ้นร้อยละ 20.0 ของทุนที่เรียกชำระแล้ว เพื่อขยายธุรกิจสื่อโฆษณาภายนอกที่อยู่อาศัยในระบบขนส่งมวลชนรถไฟฟ้าใต้ดินเละทางพิเศษ
*บริษัท แม็กซ์วิว มีเดีย กรุ๊ป จำกัด ถือหุ้นร้อยละ 85.0 ประกอบกิจการด้านสื่อโฆษณา ดำเนินธุรกิจให้เช่าสื่อโฆษณาประเภทดิจิตอล และป้ายนิ่งในเมืองต่างๆทั่วประเทศ เช่น กรุงเทพมหานคร นนทบุรี เมืองพัทยา ขอนแก่น เชียงใหม่ สุราษฎร์ธานี สมุย ภูเก็ต และเมืองหาดใหญ่
*บริษัท เมอร์ซี่ พลัส จำกัด ถือหุ้นร้อยละ 100.0 ดำเนินธุรกิจให้เช่าสื่อโฆษณาในห้างสรรพสินค้าประเภทโมเดิร์นเทรดโดยได้รับสิทธิในการบริหารจัดการพื้นที่โฆษณาสื่อดิจิตอลในห้างสรรพสินค้าบิ๊กซี
*บริษัท 2000 พับลิชชิ่ง แอนด์ มีเดีย จำกัด ถือหุ้นร้อยละ 35.0 ดำเนินธุรกิจสื่อสิ่งพิมพ์ และพัฒนาสื่อโฆษณาออนไลน์บนอุปกรณ์สื่อสารเคลื่อนที่
*บริษัท แพลน บี อีเลฟเว่น จำกัด ถือหุ้นร้อยละ 100.0 ดำเนินธุรกิจเป็นตัวแทนการขายและบริหารจัดการสิทธิประโยชน์ ที่บริษัทได้มาจากบริษัทในเครือ
*บริษัท เดอะวันพลัส จำกัด ถือหุ้นร้อยละ 100.0 ดำเนินธุรกิจให้เช่าสื่อโฆษณาผ่านจอภาพ LCD ที่ติดตั้งใน 6 ท่าอากาศยานทั่วประเทศ
*บริษัท ไบรท์ สกาย มีเดีย จำกัด ถือหุ้นร้อยละ 50.0 ดำเนินธุรกิจให้เช่าพื้นที่เพื่อติดตั้งป้ายโฆษณา ณ ท่าอากาศยานจำนวน 22 แห่งของบริษัท ท่าอากาศยานไทย จำกัด (มหาชน) และกรมท่าอากาศยาน
*บริษัท ทริปเปิ้ลเพลย์ จำกัด ถือหุ้นร้อยละ 100.0 ดำเนินธุรกิจให้เช่าสื่อโฆษณาในบริเวณสายพานลำเลียงสัมภาระผู้โดยสารทั้ง 22 สายพานของท่าอากาศยานสุวรรณภูมิ
*บริษัท ทูน่า แอดเวอร์ไทซิ่ง จำกัด ถือหุ้นร้อยละ 100.0 ดำเนินธุรกิจให้เช่าพื้นที่เพื่อติดตั้งป้ายโฆษณาภายในท่าอากาศยาน 28 แห่งของกรมท่าอากาศยาน
*บริษัท ดับบลิว.พี.เอส.มีเดีย จำกัด ถือหุ้นร้อยละ 50.0 ดำเนินธุรกิจสื่อโฆษณานอกที่อยู่อาศัยภายในสนามบิน
*บริษัท อินดิเพนเด้นท์ อาร์ททิสต์ เมเนจเม้นท์ จำกัด (ไอแอม) (ชื่อเดิม: บริษัท บีเอ็นเค48 ออฟฟิศ จำกัด) ถือหุ้นอยู่ร้อยละ 35.0 ดำเนินธุรกิจที่เกี่ยวเนื่องกับวงบีเอ็นเคโฟร์ตีเอต ซีจีเอ็มโฟร์ตี้เอต และศิลปินอื่นๆในสังกัด
*บริษัท บีเอ็นเค โปรดักชั่น จำกัด ถือหุ้นอยู่ร้อยละ 25.0 ร่วมกับบริษัท บีเอ็นเค48 ออฟฟิศ จำกัด (ชื่อปัจจุบัน: บริษัท อินดิเพนเด้นท์ อาร์ททิสต์ เมเนจเม้นท์ จำกัด (ไอแอม)) และบริษัท เวิร์คพอยท์ เอ็นเทอร์เทนเมนท์ จํากัด (มหาชน) ประกอบธุรกิจเกี่ยวกับการผลิตรายการโทรทัศน์เพื่อออกอากาศทางโทรทัศน์และออนไลน์ และ ธุรกิจอีเว้นท์และคอนเสิร์ต
*บริษัท ปัญญาทิพย์ แพลน บี มีเดีย ลาว จำกัด ถือหุ้นร้อยละ 50.0 ดำเนินธุรกิจสื่อโฆษณานอกที่อยู่อาศัยในสาธารณรัฐประชาธิปไตยประชาชนลาว
*บริษัท PT Estha Yudha Ekatama ถือหุ้นร้อยละ 10.0 ดำเนินธุรกิจสื่อโฆษณาภายสนามบินในประเทศอินโดนีเซีย
*บริษัท JKJ Media Services Inc. ถือหุ้นร้อยละ 30.0 ดำเนินธุรกิจสื่อโฆษณาประเภทภาพนิ่งโดยให้บริการป้ายโฆษณาประเภทบิลบอร์ดขนาดใหญ่ครอบคลุมทั่วประเทศฟิลิปปินส์
*บริษัท แพลน บี (มาเลเซีย) เอสดีเอ็น บีเอชดี จำกัด ถือหุ้นร้อยละ 90.0
*บริษัท แซงจูรี่ บิลบอร์ด เอสดีเอ็น บีเอชดี เป็นบริษัทร่วมที่บริษัท มาสเตอร์ สแตนดาร์ด ดิสเพลย์ จำกัด ถือหุ้นร้อยละ 40 ดำเนินธุรกิจสื่อโฆษณาประเภทภาพนิ่งภายในประเทศมาเลเซีย
*บริษัท ดิจิทัล แฟคตอรี่ จำกัด ถือหุ้นร้อยละ 50.0 ดำเนินธุรกิจสื่อโฆษณาประเภทออนไลน์
*บริษัท ไซน์ เวิร์ค มีเดีย จำกัด ถือหุ้นอยู่ร้อยละ 50.0 ดำเนินธุรกิจสื่อโฆษณาในท่าอากาศยานสุวรรณภูมิ
*บริษัท แอทมอส สปอร์ต แล็บ จำกัด ถือหุ้นร้อยละ 36.9 ดำเนินธุรกิจจัดหา นำเข้า จัดจำหน่ายสินค้าประเภทกีฬาเละเฟชั่น ภายใต้เบรนด์ร้าน ATMOS
*บริษัท แอทมอส แอพพาเรล จำกัด ถือหุ้นร้อยละ 44.9 ดำเนินธุรกิจจัดหา นำเข้า จัดจำหน่ายสินค้าประเภทกีฬาเละแฟชั่น

**ผู้ถือหุ้นรายใหญ่**
 ข้อมูล ณ วันที่ 14 มีนาคม พ.ศ. 2568

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย